גשר וורדס איילנד

**גשר וורדס איילנד** (באנגלית: **Wards Island Bridge**), הידוע גם בשם "גשר רחוב 103 להולכי רגל ", הוא גשר שחוצה את נהר הארלם בין האי מנהטן לוורדס איילנד ברובע מנהטן של העיר ניו יורק. הגשר מחולק לשלושה חלקים: החלק האמצעי הוא גשר הרמה אנכי בעל שנים עשר טפחים המורכבים ממגדלי פלדה וקורות, וכשהוא מורם, הוא מאפשר תנועה של כלי שיט. שני החלקים האחרים: המערבי והמזרחי, הם קבועים. הגשר נושא תנועת הולכי רגל ואופניים בלבד.

בצד מנהטן של הנהר, הגשר ממוקם ברחוב 103 מזרח, בין יציאות 14 ו-15 של FDR Drive . הגשר נגיש מאיסט ריבר גרינווי  וממעבר עילי להולכי רגל מעל ל-FDR Drive למתחם הדירות East River Houses במזרח הארלם. הגשר מתחבר לפינה הדרום-מערבית של האי וורדס ומספק גישה למגרשי המשחקים הרבים ולחוף הים הנופי של הפארקים רנדל'ס איילנד והאי וורדס.

גשר האי וורדס פתוח להולכי רגל ורוכבי אופניים 24 שעות ביממה, כל השנה. לפני שיפוץ 2010–2012, הגשר היה זמין לשימוש רק מאפריל עד אוקטובר במהלך היום.

למעשה, זהו הגשר האחרון מעל נהר ההארלם, אותו ייפגשו כלי שיט ששטים מנהר ההדסון לעבר האיסט ריבר, או הגשר הראשון שיפגשו אלה שעושים את דרכם בכיוון ההפוך – מהאיסט ריבר לנהר ההדסון.

## היסטוריה
הגשר הידוע הראשון לאי וורדס היה גשר עץ בין רחוב 114 מזרח במנהטן, לפינה הצפון מערבית של האי. הגשר נבנה בשנת 1807 כדי לשרת עסק כותנה בניהולם של פיליפ מילדולאר וברתולומיאו וורד ונמשך עד 1821, אז נהרס בסערה.

גישה להולכי רגל לאיי וורדס ורנדלס הוקמה עם פתיחת גשר טריבורו על ידי רשות הגשר והמנהרות של טריבורו בשנת 1936. אף על פי שתוכניות להקמת גשר נפרד להולכי רגל כדי לספק לתושבי מנהטן גישה טובה יותר לפארק החדש של האי וורדס פותחו על ידי רוברט מוזס ב-1937, בניית הגשר החלה רק בשנת 1949. הגשר תוכנן ועוצב על ידי אותמר הרמן עמאן  ונבנה על ידי חיל ההנדסה של צבא ארצות הברית, הגשר היה ידוע במקור כגשר הולכי רגל של נהר הארלם.

גשר האי וורדס נפתח להולכי רגל ב-18 במאי 1951 והושלם בעלות של 2.1 מיליון דולר. הגשר נפתח לאופניים רק בשנת 1967. אף על פי שהגשר נצבע במקור בצבעים אדום, צהוב וכחול, הוא נצבע מחדש ב-1986 בכחול ספיר וירוק אזמרגד.

גשר האי וורדס עבר שחזור של 15 מיליון דולר בין השנים 2010 ו-2012, שכלל החלפת סיפון השביל, מבני פלדה ומערכות בקרה חשמליות ומכניות. הוא נפתח מחדש ביוני 2012, כאשר פרויקט השיפוץ עלה 16.8 מיליון דולר.

## תפעול
הגשר ניפתח לתנועת כלי שיט בתנאי שהודעה מוקדמת של ארבע שעות לפחות תתקבל בחדר הרדיו של ניו יורק (הקו החם) New York City Highway Radio. הגשר לא נפתח למעבר תנועת כלי שיט מ-6 בבוקר עד 9 בבוקר, ומשעה 17:00. עד 19:00, בימי שני עד שישי, למעט חגים פדרליים.
לוחות הזמנים של הגשר כפופים לשינויים זמניים עקב תיקונים, תחזוקה, אירועים וכיוצא בזה. גובה מקסימלי למעבר 16.6 מ', רוחב מקסימלי למעבר 90.9 מ'.
## גלריה

קובץ:Wards Island Bridge 20111202-jag9889.jpg|גשר וורדס איילנד בתצורה המאפשרת מעבר כלי שיט, כשהחלק המרכזי מורם.
קובץ:Wards Island Bridge from FDR Drive.jpg|גשר וורדס איילנד במבט מדרום מערב בסמוך לכביש המהיר FDR.
קובץ:Wards Island Bridge from South East.jpg|גשר וורדס איילנד במבט מדרום מזרח, מהאי ראנדלס.
קובץ:The Confluence between Harlem River & East River South to Randall's Island.jpg|מפגש הנהרות הארלם ואיסט מדרום לאי ראנדלס. המפגש מתקיים מצפון ובצמוד לאי מיל רוק.
קובץ:Mill Rock Park South of Randall's Island.jpg|האי מיל רוק שמדרום לאי ראנדלס.
קובץ:Mill Rock Park from the North at the Randall's Island.jpg|האי מיל רוק במבט מצפון (מהאי ראנדלס).

## ראו גם
* הגשרים לאורך הארלם ריבר

## קישורים חיצוניים

## ביאורים

## הערות שוליים

קטגוריה:ניו יורק: גשרים
קטגוריה:ניו יורק: גאוגרפיה
קטגוריה:מדינת ניו יורק: גשרים
קטגוריה:הארלם ריבר